cyanic-selkie/wikianc huggingface dataset:
Janitsjarkorps
Treblåseinstrument
Pikkolofløyte, tverrfløyte, (altfløyte), obo, (engelsk horn), (sopraninoklarinett), klarinett, (altklarinett), bassklarinett, (kontrabassklarinett), (sopransaksofon), altsaksofon, tenorsaksofon, barytonsaksofon, (bassaksofon), fagott og (kontrafagott).
Messingblåseinstrument
(Pikkolotrompet), trompet, kornett, (flygelhorn), valthorn, (tenorhorn), trombone, (basstrombone), eufonium og tuba.
(Mange tror at også althorn hører hjemme i et janitsjarkorps, men dette er et rent brassband instrument og hører ikke hjemme her.)
Slagverkinstrument
Forskjellige slagverksinstrumenter som for eksempel pauke, xylofon, marimba, congas, trommer og cymbaler.
Spesialinstrumenter
Piano, celesta, synthesizer, cello (spesielt i spansk musikk), kontrabass, harpe.
Redd menig Ryan
Redd menig Ryan (orig. Saving Private Ryan) er en amerikansk drama- og krigsfilm fra 1998 regissert og produsert av Steven Spielberg. Filmens handling er satt til invasjonen av Normandie i andre verdenskrig. Filmen er spesielt kjent for de første tyve minuttene som omhandler landgangen på Omaha Beach på D-dagen. Etter det handler den om jakten på en menig fra den amerikanske 101st Airborne Division. Denne soldaten er menig James Francis Ryan fra Iowa i USA.
Plottet er løst basert på et avsnitt fra boken Krigens brorskap skrevet av Stephen E. Ambrose som forteller om Srg Frederick «Fritz» Niland. Han var en av 4 brødre som kjempet i andre verdenskrig, og da det ble kjent at hans 3 brødre var blitt drept i kamp ble det bestemt at han skulle sendes hjem slik at familien ikke skulle miste alle 4 sønnene. (Det skulle vise seg at en av brødrene satt i Japansk krigsfangeskap og kom hjem ved krigens slutt). Dette var bare en av mange familier som mistet flere eller alle sønnene under andre verdenskrig.
Filmen ble nominert til elleve Oscar og vant fem.
Spielberg og Hanks produserte senere også miniserien Krigens brorskap basert på boken med samme navn.
Francisco Mendoza de Bobadilla
Francisco Mendoza de Bobadilla (født 25. september 1508, død 1. desember 1566) var en av Den katolske kirkes kardinaler. Han var biskop av Coria i Spania.
Redd menig Ryan
Handlingsreferat
Om morgenen den 6. juni 1944 forbereder allierte soldater seg på invasjonen av Normandie. Kaptein John H. Miller (spilt av Tom Hanks) og en gruppe amerikanske soldater klarer å trenge seg gjennom det tyske forsvaret ved Omaha Beach. Samtidig i Washington D.C. blir general George Marshall informert om at tre av de fire brødrene i Ryan-familien er drept i krigen, og at moren deres snart kommer til å få tre forskjellige telegrammer som skal informere henne om dødsfallene til de tre sønnene hennes. General Marshall får også høre at den fjerde sønnen i familien, James Francis Ryan, befinner seg ett eller annet sted i Normandie, men det er ingen som vet nøyaktig hvor han befinner seg. Generalen gir ordre om at Ryan blir funnet og sendt hjem til USA umiddelbart, slik at han kan bli gjenforent med moren sin.
Francisco Mendoza de Bobadilla
Han ble kreert til kardinal av pave Paul III den 19. desember 1544.
Redd menig Ryan
Handlingsreferat
Tre dager etter D-dagen får kaptein John Miller ordre om å finne James Ryan. Miller samler syv soldater: Horvath, Reiben, Mellish, Caparzo, Jackson, Wade og Upham, og begynner å lete etter James Ryan. I en liten by i Frankrike blir Caparzo skutt av en fiendtlig skarpskytter. Jackson klarer å drepe skarpskytteren, men Caparzo dør av skadene. Soldatene finner en menig James Frederick Ryan, men de innser snart at han ikke er den James Ryan som de leter etter. De finner en medsoldat fra Ryans regiment som informerer dem om hvor Ryan skulle lande i fallskjerm i løpet av D-dagen. Senere lokaliserer kaptein Miller en venn av Ryan som forteller dem at Ryan skal være med å forsvare en strategisk viktig bro over en elv. Underveis til denne broen bestemmer Miller seg for å nøytralisere en tysk maskingeværstilling, til tross for at de andre soldatene i enheten hans er kraftig imot denne planen. Wade blir dødelig såret i den påfølgende trefningen. En tysker overlever trefningen, og soldatene begynner å krangle om hva de skal gjøre med ham. Miller bestemmer at den tyske soldaten skal overgi seg til den neste allierte patruljen han finner. Soldatene kommer endelig frem til den utbombede byen hvor Ryan befinner seg. De kommer snart over tre fallskjermjegere, og James Ryan er en av dem.
Ryan blir fortalt om sine brødres dødsfall, og at de skal ta ham med seg hjem. Ryan blir sorgtynget over tapet av sine tre brødre, men han føler ikke at det er rettferdig å bare reise hjem, og han påpeker at nå er medsoldatene hans de eneste brødrene han har igjen. Miller bestemmer seg for å bli værende og forsvare den strategisk viktige broen med det lille av arbeidskraft og ressurser som er tilgjengelige i den lille byen. Tyskerne kommer snart med masse infanteri og stridsvogner. De allierte styrkene påfører tyskerne store tap, men de fleste amerikanske soldatene – deriblant Jackson, Mellish og Horvath – blir drept i de påfølgende kampene. Da Miller prøver å sprenge broen blir han skutt og dødelig såret av den tyske soldaten som de hadde satt fri tidligere i filmen. Like før en tysk stridsvogn skal kjøre over broen kommer et amerikansk fly og ødelegger den tyske stridsvognen. Snart kommer flere amerikanske soldater og stridsvogner, og de gjenværende tyske soldatene blir drevet på flukt. Flere tiår senere, besøker en eldre James Ryan og hans familie gravlunden for amerikanske soldater i Normandie. Ryan står ved siden av Millers grav og ber familien sin om å bekrefte at han har levd et godt liv, og at han dermed er verdig det kaptein Miller og de andre soldatene ofret for å holde ham i live.
Mottakelse
Antony Beevor beskriver filmens åpning som ekstraordinær og en av de mest realistiske slagscenene noen gang. Resten av filmen mener Beevor er formelpreget og full av klisjeer og amerikanske patriotisme.
Chilinøtter
Chilinøtter er et snacksprodukt laget av peanøtter. De er vanligvis dekket med et oransjefarget «skall» utenfor selve nøttene, som består av chilikrydder og en melblanding som nøttene blir dyppet i før de blir fritert eller oppvarmet på annen måte. De kan bli ganske sterke.
Det finnes flere produsenter som selger chilinøtter som merkevarer, blant andre Kims, Maarud, Den Lille Nøttefabrikken og Eldorado.
Ernæring
Selv om nøtter generelt regnes som sunn snacks, er chilinøtter et unntak, grunnet tilberedningsmetoden og den store kryddermengden.
Barnas superjul
Barnas superjul er en TV-serie i 24 episoder for barn som ble sendt på NRK1 fra 1. til 24. desember 2007.
Programmet er basert på Barne-TV-serien Barnas supershow, hvor barn er programledere og styrer sitt eget show. I Barnas Superjul skjer det masse. Barna forbereder seg til jul på sin egen måte. Serien fikk Gullruten 2008 i klassen beste barne- eller ungdomsprogram.
Meningene om programmet blant seerne var delte. Det ble sterkt kritisert for å være et masete, usammenhengede og usjarmerende program som holdt lavere kvalitet enn tidligere julekalendre og hadde lite med julehøytiden å gjøre. Musikken fikk også dårlige anmeldelser. Dagsavisens anmeldelse summerte opp det som var den grunnleggende kritikken fra mange: «Barnas superjul» er tross sin barnedominerte utførelse preget av en anstrengt lystig ovenfra-og-ned-innstilling fra de som står bak».
Programmets navn er valgt for å promotere NRKs nye barnekanal, NRK Super. Her ble det vist på morgenen, med reprise 18.00 på NRK1 samme dag.
Xiajin
Xiajin (kinesisk: 夏津县; pinyin:  Xiàjīn Xiàn) er et fylke i provinsen Shandong i Folkerepublikken Kina. Det er understilt byprefekturet Dezhou.
Befolkningen var i 1999 på 476.232.
Samferdsel
Kinas riksvei 308 løper gjennom området. Den begynner i Qingdao i Shandong og fører via Jinan til Shijiazhuang i Hebei.
Wuqiang
Wuqiang (kinesisk: 武强县 ; pinyin:  Wǔqiáng Xiàn) er et fylke i provinsen Hebei i Folkerepublikken Kina. Det er understilt byprefekturet Hengshui.
Befolkningen var i 1999 på 213.313.
Administrative enheter
Storkommuner:
Kommuner:
Samferdsel
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
José Vicente García Acosta
José Vicente García Acosta (født 4. august 1972 i San Sebastián) er en tidligere profesjonell spansk landeveissyklist. Han ble profesjonell i det spanske laget Banesto i 1995, og syklet for laget som senere byttet navn til blant annet Caisse d'Epargne og Movistar Team til og med 2011.
Slaget ved Medway
Slaget ved Medway sto ved elven Medway i Kent, England i år 43. Det ble utkjempet mellom invaderende romerske styrker og keltiske forsvarere.
Slaget var den første store trefning under keiser Claudius invasjon av De britiske øyer. Keiseren hadde brukt krigen mellom atrebatene og catuvellaunerne som påskudd for å invadere, og catuvellaunernes ledere Togodumnus og Caratacus, samt deres bror Arvirargus, ledet en stor styrke sørover for å møte romerne. De romerske styrkene bestå av fire legioner og støttetropper; det er usikkert hvor mange som ble satt inn i slaget.
I begynnelsen hadde kelterne overtaket, og presset romerne tilbake mot skipene. Men romernes kommandant Lelius Hamo kom seg fram til Togodumnus og påførte ham banesår, noe om svekket den keltiske disiplinen. Arvirargus tok over kongemakten umiddelbart, men romerne fikk overtaket og seiret.
Etter slaget flyktet Caratacus for å fortsette motstanden, mens Arvirargus anerkjente romernes styre av provinsen Britannia.
Kriminaltango
«Kriminaltango» eller Kriminal-Tango er en tradisjonell popsang eller «schlager», skrevet av Pietro Trombetta. Den ble utgitt i 1959. Den italienske originalversjonen med Trombetta oppnådde kun en beskjeden suksess, men den tyske versjonen, fremført av Das Hazy Osterwald Sextett, ble en stor hit i Tyskland, Østerrike og Sveits.
Coverversjoner
Die Toten Hosen featuring Kurt Raab utgav en coverversjon på single i 1984. Den var ikke hentet fra noe album.
Sangen ble også fremført av The Deadly Ensemble og finnes som bonusspor på albumet An Entire Wardrobe of Doubt & Uncertainty.
Norsk versjon
Lasse Hovd har skrevet en norsk tekst. Den norske tittelen er også «Kriminaltango». The Key Brothers & The Quivers utgav den som B-siden til «Og så kom Helgenen frem» på singlen Troll TN 159 i 1965.
Tiberio Crispo
Tiberio Crispo (født 31. januar 1498, død 6. oktober 1566) var en av den katolske kirkes kardinaler. Han var biskop av Sessa Aurunca i Italia.
Han ble kreert til kardinal av pave Paul III den 19. desember 1544.
São Paulo
São Paulo (portugisisk for St. Paulus, offisielt navn Município de São Paulo) er hovedstad og en kommune i delstaten São Paulo i sørøstregionen av Brasil.
São Paulo er det økonomiske og industrielle sentrum i Brasil. Byen har en befolkning på rundt 11 millioner (2007), med drabantbyer er befolkningen om lag 19 millioner. Dette gjør São Paulo til den største byen i Brasil, og til et av verdens største byområder. São Paulo er den største byen på den sørlige halvkule.
Byens mest kjente fotballklubber er São Paulo Futebol Clube, Corinthians og Palmeiras.
Historie
São Paulo ble etablert 25. januar 1554 av jesuittmisjonærene José de Anchieta og Manoel da Nóbrega, som etablerte Colégio de São Paulo de Piratininga for å kristne urbefolkningsgruppen tupi-guarani.
São Paulo ble offisielt en by i 1711. Den opplevde en kraftig oppgang da man begynte å dyrke kaffe sent i det 19. århundre. Veksten skyldes først og fremst at kaffeplantasjene lå relativt nær havnebyen Santos, som på den tiden var Brasils viktigste eksporthavn.
Etter 1881 kom det flere bølger med immigranter til byen. Hovedsakelig fra Italia og Japan, men også fra andre land. Den største konsentrasjonen av japanere utenfor Japan finnes nettopp her, med anslagsvise 300 000 japanskættede bosatt. I begynnelsen arbeidet immigrantene på de store kaffeplantasjene som fantes i delstaten.
Geografi
Elva Tietê og bielva Pinheiros var en gang viktige kilder til ferskvann og fritidsaktiviteter for São Paulo. Men tunge industrielle utslipp og avløpsvann har fra siste del av det 20. århundre gjort disse sterkt forurenset. Et større opprenskningsprogram for begge elvene er i gang, finansiert gjennom et samarbeid mellom lokale myndigheter og internasjonale interessenter. Ingen av elvene er farbare på strekningen som renner gjennom byen, selv om vanntransport blir stadig viktigere på Tietêelven lenger nedstrøms.
Det er ingen store naturlige innsjøer i regionen, men to reservoarer i den sørlige utkanten av byen brukes til kraftproduksjon. Den opprinnelige floraen besto hovedsakelig av et stort utvalg av eviggrønne blomsterplanter. I dag er fremmede arter vanlige, det milde klimaet og rikelig med nedbør tillater dyrking av et mangfold av tropiske, subtropiske og tempererte planter.
Klima
Klimaet i São Paulo regnes som subtropisk eller høytliggende tropisk klima. Dette er fordi byen ligger 760 moh., dersom den hadde ligget ved kysten hadde den hatt et tropisk klima. Dette gir relativt kjølige vintre og varme somre. Temperaturene på høsten og våren er relativt like, men vinteren er mildere enn i et temperert klima siden det er uhyre sjelden at temperaturene går under null grader celsius. (Offisielt har det bare vært registrert snøfall én gang, den 25. juni 1918). Sommeren er veldig lik et temperert klima. I São Paulo starter sommeren den 21. desember og varer til 20. mars. Høsten starter 20. mars og varer til 21. juni. Vinteren starter 21. juni og varer til 22. september. Våren varer fra 22. september til 21. desember. Vinteren i São Paulo er tørr, sommeren fuktig, og vinteren og høsten er delvis fuktige.
Den årlige middeltemperaturen er på 19,5 ℃. Om sommeren er middeltemperaturen på 23, med minimum rundt 19 ℃ og maksimum middelstemperatur på 27 ℃ i januar. Om vinteren har São Paulo temperaturer på mellom 12 og 22 ℃. På våren og høsten er temperaturen på mellom 14 og 25 ℃. Den høyeste registrerte temperaturen var på 36,9 ℃ i januar, og den laveste −2,2 ℃ i juli 1918. São Paulo er en av byene med færrest soltimer i Brasil, med seks timer sol pr. dag i januar og sju timer i juli.
São Paulo er den tredje kaldeste delstatshovedstaden om vinteren i Brasil, etter Curitiba og Porto Alegre.
Det er vanlig at luftforurensningen øker om vinteren i São Paulo. August er den verste måneden og februar er den måneden med best luftkvalitet.
Administrativ inndeling
São Paulo er delt inn i 31 underprefekturer (subprefeituras):
Disse var i 2010 inndelt i 96 distrikter.
Uskmouth kraftverk
Uskmouth kraftverk  er et varmekraftverk i Monmouthshire i Wales, Storbritannia. Anlegget har hatt opp mot 2 000 ansatte. Det har en installert produksjonskapasitet på 360 MW, fordelt på tre blokker på ca. 120 MW hver. Ved anlegget Uskmouth (1956) er seks små blokker nedlagt, mens Uskmouth-B (1962) drives videre med betydelige oppgraderinger og NOX-rensing.
Porsche Super
Porsche-Diesel Super er en traktor fra den tyske produsenten Porsche-Diesel. Den er utstyrt med en luftkjølt dieselmotor på 2 625 cm³ med tre sylindre.
Uskmouth kraftverk
Brenselkilden er kull og biomasse. Operatør er selskapet Uskmouth Power plc.
De totale CO2-utslippene ble doblet i 2008 og var ca. 1 261 300 tonn, mens det samme årets kvote var 0,89 mill tonn.
Lelius Hamo
Under slaget lyktes Hamo i å komme fram til kelternes leder Togodumnus og påføre ham banesår. Dette ser ut til å ha vært et avgjørende moment i slaget, da romerne først ble presset tilbake mot skipene. Etter at Togodumnus falt lyktes romerne i å få overtaket. Ifølge Hardy og de Waverin skal Hamon ha falt i det samme slaget.
Qing (andre betydninger)
Qing kan sikte til
1299 Mertona
1299 Mertona er en hovedbelteasteroide. Den ble oppdaget 18. januar 1934 av Guy Reiss ved Observatoire astronomique d’Alger - Bouzaréah i Alger.
Niccolò Ardinghelli
Niccolò Ardinghelli  (født 17. mars 1503 i Firenze i Den florentinske republikk, død 22. august 1547 i Roma) var en av Den katolske kirkes kardinaler, som innehadde en rekke embeder i den romerske kurie.
Bakgrunn, utdannelse, tidlig karriere
Niccolò Ardinghelli kom fra en florentinsk adelsslekt. Som ung mann studerte han latin, gammelgresk, juss. poesi og italiensk litteratur.
Sannsynligvis bidro den omstendighet at hans far Pietro hadde vært sekretær til pave Leo X til at Niccolò Ardinghelli fikk en lett inngang og rask karriere i den romerske kurie. Han ble apostolisk protonotar i 1523. Raskt fikk han også kanonikater i Pisa og i Firenze. Sine juridiske studier begynte han ved universitetet i Pisa, vekslet imidlertid i 1524 over til universitetet i Padova etter invitasjon fra kardinal Pietro Bembo; der avsluttet han studiene, og forble der til 1526.
Det er mindre avklart hvor han var de påfølgende årene, men i 1536 ble han i Roma opptatt som sekretær i medarbeiderstaben rundt kardinal Alessandro Farnese. I juni 1540 ble han sekretær for pave Paul III og var også datar, først sammen med Girolamo Capodiferro, og fra 1542 alene.
Han ble utsendt som nuntius til kong Frans I av Frankrike for å oppmuntre til fredsforhandlinger med keiser Karl V og søke kongens støtte for et økumenisk konsil. Han ledsaget dessuten kardinal Farnese, som var pavelig legat både til Frankrike og til Spania.
Biskop, kardinal
Ardinghelli, som fra 1541 til 1547 var biskop av Fossombrone, ble av Paul III elevert til kardinal den 19. desember 1544. I januar tilviste paven ham Sant'Apollinare som tittelkirke.
I 1545 ble han prefekt for den apostoliske signatura. Han fratrådte som biskop av Fossombrone den 16. mars 1547.
Martha
Martha kan referere til:
Takashi Yokoyama
Takashi Yokoyama (født 24. desember 1913 i Kōchi, død 1945) var en japansk svømmer som deltok i de olympiske leker 1932 i Los Angeles.
Georges d’Armagnac
Georges d'Armagnac (født 1501, død 10. juli 1585) var en av Den katolske kirkes kardinaler. Han var biskop av Rodez i Frankrike, og senere erkebiskop av Avignon.
Logaritmisk skala
Med en logaritmisk skala mener vi oppdelingen av en rett linje i tallverdier som følger logaritmefunksjonen av det linjære stedsmålet. En skala uten betegnelse er i allmennhet lineær.
En logaritmisk skala er meget praktisk når en vil fremstille relative størrelser i et diagram.
Noen egenskaper for en logaritmisk skala:
En logaritmisk skala er helt upåvirket av typen logaritme som er brukt. Den eneste beskrivende størrelsen er skalalengde per faktor, for eksempel 10 cm skala per dekade markering.
Mange naturprosesser er logaritmiske av natur, slik at en logaritmisk fremstilling passer best. Et godt eksempel er frekvensskalaen i akustikken. I en linjær skala fra 20 Hz til 20 kHz ville 10 kHz ligge i midten og båndet 20 Hz til 2 kHz ville oppta kun den første tiendedelen av skalaen. En lineær skala er altså ganske upraktisk her. Vårt øre er logaritmisk av natur: En oktav oppfattes like bred overalt.
Lydstyrke måles i dB (desibel) som er tiendedeler av 10-tallslogaritme. Det vil si at 3 dB er en dobling av lydenergien, men det er den minste forskjellen i lydstyrke mennesket kan oppfatte. Vår oppfattelse av lydstyrken følger ikke energien, men den logaritmiske desibelskalaen. Den lyden som er så svak at et normalt øre såvidt ikke kan høre den er definert som 0 dB. En kraftig lyd på 100 dB er 10 000 000 000 ganger så kraftig. Signal/støy forholdet i et noenlunde godt stereoanlegg er 60 dB. Det vil si at lydsignalet/musikken har energi som er en million ganger så sterk som bakgrunnsstøyen.
Regnestaven
Den logaritmiske skalaen dannet grunnlaget for regnestaven. Med regnestavens hjelp ble multiplikasjoner foretatt som lengdeaddisjoner på logaritmiske skalaer. Dette var mulig fordi det for logaritmer alltid gjelder at.
Vicente Reynés
Vicente Reynés Mimo (født 30. juli 1981 i Deyá, Balearene) er en tidligere profesjonell, spansk landeveissyklist. Reynés ble proff i 2003.
Takashi Yokoyama
Yokoyama ble olympisk mester i svømming under OL 1932 i Los Angeles. Han var med på det japanske laget som vant 4 x 200 meter fri med tiden 8.58,4 som var ny verdensrekord og 12,1 sekunder raskere enn sølvvinnerne fra USA. De andre på svømmerne på gull-laget var Yasuji Miyazaki, Hisakichi Toyoda og Masanori Yusa.
Logaritmisk skala
Regnestaven
Bildet nedenfor viser en regnestav hvor skyveren C er innstilt på å multiplisere med 1.3 (skala D), og lesestreket er satt til 2 for løsningen 1.3 * 2 = 2.6.
Navigasjonsregneskive
Innen flyging brukes ofte en regneskive som fungerer som en rund regnestav med samme logaritmiske skala både på bakgrunnsskiven og den runde roterende skiven. Skalaen fra 1 til 1 (10) går på en runde. Det er et stort antall markeringer for omregninger mellom forskjellige enheter innen volum, vekt og distanse. Det er også mulighet for korrigering av indikert flyfart ved forskjellige trykk og høyder.
Shenzhou (Hengshui)
Shenzhou (kinesisk: 深州 ; pinyin:  Shēnzhōu) er et byfylke i provinsen Hebei i Folkerepublikken Kina. Det er understilt byprefekturet Hengshui.
Befolkningen var i 1999 på 378 595.
Administrative enheter
Storkommuner:
Kommuner:
Samferdsel
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.
Fumiyo Fujiyoshi
Fumiyo Fujiyoshi (藤吉文世, Fujiyoshi Fumiyo) er en person i romanen «Battle Royale», og i mangaserien og filmen ved samme navn. I filmen blir hun spilt av Aki Inoue.
Før spillet
Fumiyo Fujiyoshi er en av elevene i klassen med tredjeårsstudenter på Shiroiwa Ungdomsskole i det japanske prefekturet Kagawa. I boka og mangaen var hun en stille og omsorgsfull person. I noen av mangaens tilbakeblikk ser vi Fumiyo tilbringe tid sammen med Yukie Utsumi og hennes gjeng, og det virker også som om hun er en venn av Noriko Nakagawa. I mangaen er også Yutaka Seto forelsket i henne (noe hun aldri får vite noe om).
I filmen var hun en av de mange elevene som mobbet Noriko Nakagawa.
Under spillet
Mens elevene befinner seg på skolen i starten av spillet hvor de mottar instruksjonene, ser læreren at Fumiyo hvisker til en annen jente. Læreren (Kinpatsu Sakamochi i boka, Yonemi Kamon i mangaen, Takeshi Kitano i filmen) kaster en kniv mot henne som treffer Fumiyo i pannen og dermed dreper henne. I mangaen planlegger Yutaka Seto, sammen med Shinji Mimura å hevne henne, og navngir bomben de lager «Fumiyos Hevn».
List of Battle Royale characters Personnages de Battle Royale
Jakob (fornavn)
Jakob eller Jacob er et mannsnavn av hebraisk opprinnelse. Navnet har samme opprinnelse som det engelske navnet James.
Etymologi
Navnet kommer fra latin «Iacobus» som stammer fra det greske navnet Iakobos som igjen har sitt opphav i det hebraiske navnet יעקב (Yaʿqob, Yaʿaqov, Yaʿăqōḇ). Betydningen av navnet er opprinnelig «den som holder i hælen» fra fortellingen om tvillingene Esau og Jakob i 1.Mosebok 25,25, siden oversatt med 'han som kommer etter, nestemann'. Det har også vært oversatt «beskyttet av Gud».
Utbredelse
Jacob var et vanlig navn i England på 1300-tallet og igjen fra slutten av 1900-tallet.
Jacob var, sammen med andre former av navnet, blant de vanligste mannsnavnene i Tyskland i senmiddelalderen. Jakob er kjent i Norge fra 1300-tallet og var et populært navn på 1400-tallet og på 1600-tallet. Over 50 forskjellige personer med navnet er nevnt i Regesta Norvegica. Formen Jacob var populær på 1700-tallet. På slutten av 1800-tallet tok igjen formen Jakob over. Navnet har senere vært mindre brukt.
Jakob var et vanlig navn i Sverige på midten av 1800-tallet, og igjen fra 1980-årene.
I USA var Jacob et populært navn på første halvdel av 1800-tallet og igjen fra 1980-årene.
Jakob er i dag mye brukt i Danmark, Sloveina, Island og Sverige. Formen Jákup er svært vanlig på Færøyene og Jaakko er svært vanlig i Finland. Jakub er vanlig i Tsjekkia og Polen og Giacomo er vanlig i Italia.
Aberthaw kraftverk
Aberthaw kraftverk  er et varmekraftverk i Glamorgan i Wales, Storbritannia. Det har en installert produksjonskapasitet på 1 455 MW, fordelt på tre blokker på ca. 500 MW hver.
Brenselkilden er kull, antrasitt og biomasse. Anlegget ble utbygd omkring årene 1970–1979. Operatør er selskapet RWE Power plc.
De totale CO2-utslippene i 2008 var ca. 7 028 000 tonn.
Skyting under Sommer-OL 1912
Skyting under Sommer-OL 1912. Skyting var med på det olympiske programmet for fjerde gang 1912 i Stockholm, det ble konkurrert i 18 skyteøvelser alle for menn.
600 meter frigevær
Det var 85 menn fra 12 forskjellige nasjoner som deltok i denne øvelsen, som fant sted 1. juli. Øvelsen bestod av 20 tellende skudd.
Armégevær, lagskyting
Lagene bestod av 6 mann fra hver nasjon, og hver skytter skjøt 15 skudd på hver av distansene 200 m, 400 m, 500 m og 600 m. Det var påmeldt lag fra Danmark, Storbritannia, Ungarn, Det russiske keiserdømmet, Sverige, Frankrike, Hellas, Norge, Sør-Afrika og USA. Konkurransen fant sted 29. juni.
Tag der Freiheit! – Unsere Wehrmacht
'Tag der Freiheit! – Unsere Wehrmacht' (oversatt: Frihetens dag! – Våre væpnede styrker) er en tysk dokumentar- og propagandafilm fra 1935. Filmen er regissert av den berømte filmskaperen Leni Riefenstahl, og skildrer «Rikspartidag for frihet», det tyske nazistpartiet NSDAPs partikongress i Nürnberg i 1935.
Innhold
Mens Riefenstahls tidligere filmer fra rikspartidagene dekket bredden i arrangementene, har denne filmen fokus på Wehrmacht, forsvaret i det nazistiske Tyskland. Bakgrunnen var misnøye fra generalene som mente at den tidligere rikspartidagsfilmen Viljens triumf fra 1934 viet for liten oppmerksomhet til de væpnede styrkene.
''Tag der Freiheit! – Unsere Wehrmacht'' inneholder:
Filmen avslutter med en montasje av hakekorsflagg til tonene av den tyske nasjonalsangen Das Lied der Deutschen, og filmopptak av tyske fly over Nürnberg i hakekorsformasjon.
Filmen ble ansett som tapt etter den andre verdenskrig, men en ukomplett utgave ble funnet på 1970-tallet.
Rolf Krakes saga
Rolf Krakes saga (norrønt Hrólfs saga kraka) er en sen fornaldarsaga om den danske kongen Rolf Krake og hans ætt, Skjoldungene. Hendelsene som sagaen beretter om kan dateres til slutten av 400-tallet og begynnelsen av 500-tallet.
Manuskriptene
Det er antatt at sagaen ble nedskrevet i perioden mellom rundt 1230 og 1450, men forut for nedskriving har det vært en lang muntlig tradisjon hvor den historiske kjernen har blitt finslipt, endret og smykket. Sagaen blir vanligvis klassifisert som en fornaldersaga, en legendarisk eller saga fra forhistorisk tid.
Sagaen er utarbeidet på samme vis som de fleste andre sagaer, og er en form for krønike i norrøn tradisjon, med delvis tilsvarende informasjon som nevnes i de angelsaksiske episke diktene Beowulf og Widsith, hvor mange av de samme skikkelsene opptrer i sine tilsvarende gammelengelske former: Rolf Krake (Hrólfr Kraki) er Hroðulf, hans far Helge (Helgi) er Halga, hans onkel Roar (Hróarr) er Hroðgar, hans bestefar Halvdan (Halfdan) er Healfdene, og deres ætt Skjoldungene er Scyldingas. Dessuten opptrer også de samme fiendene: Frode (Fróðo) som Froda og kong Adils (Aðils) i Svitjod (Sverige) som den svenske kongen Ædgils.
Innholdet
Sagaen begynner med en konflikt hvor Frode dreper sin bror Halvdan for å bli konge av Danmark. Til tross for Frodes forsøk på å få drept Halvdans to unge sønner, Roar og Helge, klarer de å hevne sin far ved å brenne Frode inne. Roar gifter seg deretter med datteren til en konge i England mens Helge blir konge av Danmark. Han blir opptatt av å gifte seg med Aaluf (Ólof), en vakker saksisk dronning og skjoldmø eller møykonge som kler seg som en krigerkonge og er uinteressert i ekteskap.
Ved første møte lurer hun ham i søvn, raker av ham håret og sender ham vekk i en sekk. Helge tar hevn ved å lure Aaluf inn i en skog ved to skattekister og tvinge henne til å ha samleie. Hun føder senere en datter som hun døper Yrsa etter sin hund. Senere lar hun Helge møte Yrsa og de blir forelsket i hverandre uten å vite slektsforholdet. Når Yrsa oppdager at Helge er hennes egen far drar hun tilbake til sin hevngjerrige mor. Senere gifter Yrsa seg med Adils, konge av Svitjod. Helge dør og blir etterfulgt av sin bror Roar mens Rolf fortsatt er en ung gutt, men når Roar også dør blir Rolf Krake danenes konge.
Mark Knopfler
Mark Freuder Knopfler (født 12. august 1949 i Glasgow, Skottland) er en britisk låtskriver, gitarist, vokalist og litteraturviter. Han ble i 1999 utnevnt til offiser av Order of the British Empire for sin innsats med musikk.
Rolf Krakes saga
Innholdet
Mange helter kommer for å gå i Rolfs tjeneste, blant annet Bodvar Bjarke (se også Bjarkamål). Adils ber om hjelp i kampen mot sin onkel og Rolf sender tolv av sin krigere og Adils vinner sin rike. Når Adils ikke vil lønne Rolfs menn for deres hjelp, drar Rolf Krake til Uppsala hvor han får hjelp av sin mor Yrsa som gir rike gaver.
Etter å ha styrt i mange år blir Rolf Krake brent til døde av sin svoger Hjarvard (Hjorvard). Alle hans menn blir også drept, unntatt én som later som han sverger troskap til Hjarvard, men dreper ham isteden.
Mark Knopfler
Knopfler har vært produsent for mange andre artister inkludert Randy Newman og Bob Dylan. Han har arbeidet sammen med Eric Clapton, Tina Turner, Van Morrison, Phil Lynott, Paddy Moloney og Chieftains, og forbildet Chet Atkins. Knopfler er utdannet litteraturviter og har arbeidet som journalist og lærer. Musikken hans har bakgrunn blues, bluegrass og country  og beskrives som tradisjonell og jordnær.
Bakgrunn
Mark Knopfler ble født 12. august 1949 i Glasgow i Skottland. Faren var arkitekt og av jødisk bakgrunn. Farens kommunistiske sympatier førte til at han rømte fra fødelandet Ungarn. Han kom til Storbritannia, der han giftet seg med en engelsk kvinne og bosatte seg i Glasgow. Broren David (f. 1952), som også er musiker, ble født i Glasgow tre år senere. Da Mark var omkring sju år gammel flyttet familien til Newcastle upon Tyne. Som mange andre ungdommer på 1960-tallet ble Mark fascinert av datidens popmusikere og fremstående gitarister som Hank Marvin. Han lyttet til ledende gitarister som Chet Atkins, B.B. King, Scotty Moore, Jimi Hendrix, Django Reinhardt og James Burton, og han var med på å danne flere lokale skoleband.
Virke
Knopfler er en av de mest kjente gitaristene i verden. Det populære musikkmagasinet Rolling Stone Magazine ranket i 2003 Knopfler som nummer 27 på sin liste over de «100 beste gitaristene gjennom tidene» Knopfler har en sangstemme med begrenset register, men med en følsom, lavmælt og sympatisk stil og med tekster preget av vidd og referanser. Knopfler var særlig inspirert av Bob Dylans vokale frasering, Bruce Springsteens musikk og J.J. Cales «laidback»-stil. Chet Atkins og Eric Clapton (som også var inspirert av J.J. Cale) var viktige inspirasjoner til Knopflers særegne, glassklare og følsomme stil.
Dire Straits
Knopfler ble kjent som låtskriver, vokalist og gitarist i rockegruppa Dire Straits der også broren David medvirket. Karrieren startet imidlertid med gruppa Café Racers i 1977. Etter et par utskiftninger i mannskapet byttet gruppa navn til Dire Straits, som kom med sitt første album i 1978. Debuten var med singelen Sultans of Swing som opprinnelig ble spilt som en demo på BBC Radio London der den fikk stor oppmerksomhet og plateselskapenes representerte vare ute etter bandet. Med sin tradisjonelle rock avvek bandet og Knopfler fra samtidens punk og New Wave. Bandet ble særlig populært i USA.
Med Making Movies (der Knopfler spilte alle gitarene selv) var bandet et av de mest populære på den tiden og Knopfler var en respektert gitarist med særegen stil. Til albumet Love Over Gold (1982) laget Knopfler lengre og mer kompliserte musikkstykker blant annet den Bruce Springsteen-pregede «Telegraph Road». Han bodde på den tiden i New York og hadde full kontroll med innspillingen av Love over Gold.
Brothers in Arms (1985) var bandets største suksess, den til da mest solgte platen i Storbritannia med 20 millioner kopier og var preget av tradisjonelle korte poplåter. Albumet toppet platelistene i mange land blant annet USA og Norge. Samtidig reiste bandet på verdensturne som inkludert 117 byer med flere hundre konserter, inkludert 13 utsolgte konserter på Wembley Arena og straks etter i juli 1985 medvirket bandet på Live Aid. Knopfler laget deler av musikken til filmen Color of Money av Martin Scorsese. «Private Dancer» var til overs fra Love over Gold og ble deretter innspilt av Tina Turner og tittellåt på albumet Private Dancer.
I 2018 ble Dire Straits og dermed Mark Knopfler innvotert i Rock and Roll Hall of Fame.
Annet musikalsk virke
Etter oppløsningen av Dire Straits i 1995 gjorde Mark Knopfler solokarriere, og han har siden utgitt flere album.
Mark Knopfler var medlem av countrygruppa The Notting Hillbillies, som i 1990 ga ut albumet Missing... Presumed Having a Good Time. Det ble med det ene albumet, selv om denne gruppa ved flere veldedige anledninger har kommet sammen igjen. Knopfler er dessuten kjent for sitt samarbeid med den kjente amerikanske gitaristen Chet Atkins (1924–2001), som han i 1990 ga ut albumet Neck and Neck sammen med. Han har dessuten samarbeidet nært med artister som Bob Dylan, Bryan Ferry, Eric Clapton, Jools Holland og Steely Dan. Knopfler spilte gitar på Dylans Slow Train Coming (1979). Dylan tok kontakt med Knopfler etter å hørt det relativt nye bandet Dire Straits live i Los Angeles. Senere var Knopfler produsent for og gitarist på Dylans album Infidels. Knopfler medvirket på Steely Dan s album Gaucho (1980). Han har produsert album for Tina Turner, Randy Newman, Aztec Camera (albumet Knife 1984) og Emmylou Harris. Sistnevnte ga han dessuten ut albumet All the Roadrunning sammen med i 2006.
Privatliv
Knopfler har vært gift tre ganger, først med Kathy White, som han hadde vært sammen med siden skoledagene. De separerte før Knopfler flyttet til London for bli med i Brewers Droop in 1973. Knopflers giftet seg for andre gang i november 1983 med Lourdes Salomone som han fikk tvillingsønner med. De ble født i 1987. Ekteskapet ble oppløst i 1993. På Valentinsdagen 1997 på Barbados, giftet Knopfler seg med den britiske skuespilleren og forfatteren Kitty Aldridge, som han hadde kjent i tre år. Knopfler og Aldridge har to døtre, Katya Ruby Rose og Isabella “Issy”, som er en skuespiller.
Det er beregnet at Knopfler har en formue på 75 millioner pund, ifølge "Sunday Times Rich List" fra 2018, noe som gjør ham til en av de 40 rikeste i den britiske musikkindustrien.
Diskografi
Diskografien nedenfor er ikke nødvendigvis fullstendig.
Filmalbum
Mark Knopfler har gjort flere musikalske verk for filmer, både under og etter suksessen med Dire Straits.
Atrebatere
Atrebatene var en keltisk stamme som levde på De britiske øyer før den romerske invasjonen. De hadde sitt kjerneområde i dagens Hampshire, West Sussex og Surrey, og hadde sin hovedstad i Calleva Atrebatum, nær dagens Silchester.
De var av gallisk opprinnelse, og stammen hadde under Commius alliert seg med Julius Cæsar. Under Vercingetorix' opprør gikk de mot romerne, og var med i den galliske hæren under beleiringen av Silesia. I 51 f.Kr. flyktet Commius og hans stamme til De britiske øyer for å unnslippe romersk styre.
Fra 20-årene var de i krig med catuvellaunerne, og denne krigen ble av keiser Claudius brukt som påskudd for invasjonen i 43. Etter opprettelsen av provinsen Britannia ble atrebatenes område organisert som en del av regnensernes klientkongedømme.
1301 Yvonne
1301 Yvonne er en hovedbelteasteroide. Den ble oppdaget 7. mars 1934 av Louis Boyer ved Observatoire astronomique d’Alger - Bouzaréah i Alger.
Roar Hagen (tegner)
Roar Hagen (født 15. april 1954 i Ørsta på Sunnmøre) er en norsk avistegner og bokillustratør.
Roar Hagen ble utdannet som grafisk formgiver. Han begynte som tegner i Sunnmørsposten i 1975, fortsatte så i Stavanger Aftenblad fra 1978 til 1986, og siden 1986 i VG. Fra 1989 har han vært tilsluttet Cartoonists & Writers Syndicate i New York, som formidler tegninger til rundt 200 aviser og magasiner over hele verden. Hans tegninger er gjengitt i bl.a. Die Zeit, International Herald Tribune, Der Spiegel, Newsweek, Time Magazine.
Roar Hagen er president i den uformelle foreningen Avistegnerlauget. Han er far til skuespilleren Pål Sverre Valheim Hagen.
I 2016 utgav han en bok med et kommentert utvalg av tegninger siste 40 år, Den norske fortellingen.
Picasyndromet
Pica er en diagnose for mennesker som føler en trang til å innta ikke-fordøyelige stoffer, for eksempel jord, kull og papir.
Diagnosen er bare aktuell ved vedvarende appetitt for slike stoffer. Navnet kommer fra det latinske navnet for fuglen skjære (Pica pica), som er kjent for å spise nesten hva som helst. Forskningen som foreligger tyder på at majoriteten av tilfellene skyldes jernmangel eller en annen biokjemisk mangeltilstand.
Øst-Oder
Øst-Oder (polsk: Odra Wschodnia), er den østlige greina av den nedre delen av elva Oder nær Szczecin i Polen, der den renner ut i Dąbiesjøen.
En seksjon av elva går også under navnet Regalica.
Distriktenes utbyggingsfond
Distriktenes utbyggingsfond (forkortet DUF og senere DU) var en statlig utviklingsbank i Norge med ansvar for å iverksette regional utviklingspolitikk, særlig ved å fremme næringsvirksomhet i distriktene, gjennom blant annet rådgivning, lån og investeringstilskudd. Distriktenes utbyggingsfond hadde hovedkontor i Oslo, og hadde særlig fokus på fiskerinæringen, energi- og industriutbygging.
Fondet ble opprettet av Stortinget ved lov av 16. desember 1960 og startet virksomheten 15. mai 1961. Distriktenes utbyggingsfond var hovedsakelig en videreføring av Utbyggingsfondet for Nord-Norge med et bredere mandat, og Utbyggingsfondet for Nord-Norges direktør Reidar Carlsen ble også den første direktøren for Distriktenes utbyggingsfond.
Distriktenes utbyggingsfond eksisterte frem til 31. desember 1992 da det ble slått sammen med bl.a. Industribanken og Industrifondet til Statens nærings- og distriktsutviklingsfond (SND), som fra og med 2004 er en del av Innovasjon Norge.
Asharq al-Awsat
Asharq al-Awsat er en panarabisk avis, som utgis fra London, grunnlagt i 1978.
Liste over Tsjekkoslovakias presidenter
Dette er en liste over Tsjekkoslovakias presidenter mellom 1918 og 1992. Listen inkluderer både valgte og stedfortredende presidenter, samt en liste over lederne i Tsjekkoslovakias kommunistiske parti da partiet var ved makten mellom 1948 og 1989. I Tsjekkoslovakias demokratiske periode (1918-1939 og 1945-1948) var presidenten valgt for 7 år. Men kun Tomáš Garrigue Masaryk har sittet ved makten gjennom hele sin periode, noe han gjorde to ganger.
{{Legend|#FFFFDD|Slovakias nasjonale parti / Tsjekkoslovakias bondeparti|border=1px solid #AAAAAA}} {{Legend|#DDEEFF|Tsjekkoslovakias nasjonale sosialistparti|border=1px solid #AAAAAA}} {{Legend|#FFCCCC|Tsjekkoslovakias kommunistiske parti|border=1px solid #AAAAAA}} {{Legend|#DDEEEE|Borgerforumet / Demokratisk borgerparti|border=1px solid #AAAAAA}} {{Legend|#FFFFFF|Intet parti|border=1px solid #AAAAAA}} {{Legend|#F0D8CA|Militær|border=1px solid #AAAAAA}}
Ledere av Tsjekkoslovakias kommunistiske parti 1945 - 1989
Disse – med unntak av den siste – hadde den reelle utøvende makten i landet.
Hafizullah Amin
Hafizullah Amin (født 1. august 1929 i Qazi ved Paghman nær Kabul, drept 27. desember 1979 i Tajbegpalasset i Kabul) var en afghansk politiker og den andre presidenten i Afghanistan for det afghanske kommunistpartiet.
Bakgrunn
Amin var født i landsbyen Qazi nær Kabul. Han studerte matematikk og fysikk ved universitetet i Kabul før han reiste til Columbia University i New York City der han tok mastergrad i 1957. Han forsøkte to ganger å ta doktorgraden, men strøk til eksamen begge gangene.
Det var i USA at han før første gang hørte om de stalinistiske utrensninger i Sovjetunionen. Han ble begeistret for tanken om å få utryddet borgerskapet.
Politiker
Amin reiste hjem til Afghanistan i 1965 og sluttet seg til det afghanske kommunistpartiet der han ble et fremtredende medlem av den marxistisk-leninistiske Khalq-fraksjonen («folk»-fraksjonen).
Etter at Mohammed Daoud Khan ble drept i 1978 tok kommunistpartiet makten i landet. Noor Mohammed Taraki ble president i Den demokratiske republikken Afghanistan med Amin og Babrak Karmal som visestatsministre. Et forsøk på å innføre marxist-leninistiske reformer førte til omfattende motstand, og i februar 1979 ble USAs ambassadør Adolph Dubs drept. Khalq-fraksjonen fikk mer politisk makt, Karmal ble forvist til Europa og Amin ble statsminister i mars. Uroen fortsatte og regimet søkte støtte i Sovjetunionen. 8. oktober 1979 ble Taraki drept i en konfrontasjon mellom tilhengere av Taraki og Amin.
President
Amin ble da landets andre president. Regimet hans var fortsatt under press, og Amin forsøkte å styrke sitt maktgrunnlag og rensket antatte fiender ut av kommunistpartiet. Uroen fortsatte, og Amin drev en aggressiv politikk med å arrestere og henrette politiske motstandere.
Babrak Karmal ble den neste presidenten.
Vladimir Karpets
Vladimir Aleksandrovitsj Karpets (russisk Владимир Александрович Карпец, født 20. september 1980 i Leningrad) er en russisk syklist.
Han debuterte som profesjonell syklist i 2001 for laget Itera, og gikk i 2003 til Banesto, som siden har endret navn til Caisse d'Epargne og Movistar Team. Fra 2009-sesongen syklet han for russiske Katjusja, men gikk tilbake til Movistar Team før 2012-sesongen.
1302 Werra
1302 Werra er en hovedbelteasteroide og går i bane innenfor asteroidefamilien Themis. Den ble oppdaget 28. september 1924 av Karl Wilhelm Reinmuth ved Landessternwarte Heidelberg-Königstuhl i Heidelberg.
Kawęczyn kullkraftverk
Kawęczyn kullkraftverk  er et kullkraftverk i Warszawa, i det sentrale Polen. Det har en installert produksjonskapasitet på 605 MW fordelt på 3 blokker. Anlegget ble utbygd omkring 1983–2005. Brenselstypen er kull. Skorstenen er hele 300 meter høy. Operatør er Vattenfall.
Caprera
Caprera, i La Maddalena kommune på Sardinia, er den nest største av øyene i øygruppa Maddalenaøyene i Bonifaciosundet mellom Korsika og Sardinia. Øya har er areal på 15,5 kvadratkilometer og ei kystlinje på 45 kilometer. Øya er forbundet med naboøya La Maddalena med en 600 meter lang veifylling.
Giuseppe Garibaldi kjøpte øya i 1855. Han døde på øya i 1882 og graven hans finnes her.
Caprera med omliggende øyer er et naturreservat.
1303 Luthera
1303 Luthera er en asteroide i det ytre av hovedbeltet. Den ble oppdaget 16. mars 1928 av Friedrich Karl Arnold Schwassmann ved Hamburger Sternwarte i Bergedorf i Hamburg.
Gutten som kappåt med trollet (dukkefilm)
Innledningen begynner som realfilm, der eventyrsamleren Peter Christen Asbjørnsen har satt seg ved ett av bordene på et vertshus i Christiania. Talg-Petter, spilt av Claes Gill, er imidlertid i sentrum for handlingen. Talg-Petter, som alltid er lysten på dram, får tilbud om en gratis dram av de andre hvis han forteller et eventyr, men først må han spise talglyset på bordet (derav navnet talg-Petter). Han tar utfordringen og deretter følger fortellingen om «gutten som kappåt med trollet» og filmen slår over i animasjon.
Laishui
Laishui (kinesisk: 涞水县; pinyin:  Láishuǐ Xiàn) er et fylke i provinsen Hebei i Folkerepublikken Kina. Det er understilt byprefekturet Baoding.
Befolkningen var i 1999 på 341.629.
Kulturminner
Blomsterpagoden (Huata) i Qinghuaklosteret (Qinghua si Hua ta 庆化寺花塔), graven til førsteprins Yi (Yi Xian qinwang mu, 怡贤亲王墓) og Xigangpagoden (Xigang ta, 西岗塔) står på Folkerepublikken Kinas liste over kulturminner.
King’s Lynn kraftverk
King's Lynn kraftverk  er et gasskraftverk og såkalt kraftvarmeverk nær King's Lunn i Norfolk, sørøstre Storbritannia. Det har en installert produksjonskapasitet på 325-350 MW, med årsproduksjon omkring 900 GWh. Det drives kogenerasjon med levering av fjernvarme.
De totale CO2-utslippene i 2008 var ca. 836 941 tonn, betydelig over 2007-nivået og langt mer enn kvotemålet.
Isle of Beauty, Isle of Splendour
Isle of Beauty, Isle of Splendour er nasjonalsangen til Dominica. Sangen kalles også «The Isle of Beauty». Den kom i bruk i 1967 da landet ble en assosiert stat, og ble beholdt ved uavhengigheten. Teksten er skrevet av Wilfred Pond og melodien av Lemuel Christian.
Mark Calaway
Mark William Calaway (født 24. mars 1965) er en amerikansk profesjonell fribryter, også kjent under artistnavnet «The Undertaker» («Gravleggeren»). Han ble signert til WWE i 1990, og regnes som en av de fremste utøverne. Calaway begynte sin fribryterkarriere i World Championship Wrestling (WCW) under navnet «Mean» Mark i 1989. Da kontrakten ikke ble fornyet i 1990 gikk han over til selskapet World Wrestling Federation. Etter å ha debutert som «Kane the Undertaker» ble artistnavnet til sist forkortet til kun «The Undertaker». Han har forblitt ved selskapet siden da.
Han har hatt to kontrasterende personligheter. Den første er rollen som «The Deadman», en vandød, okkultlignende figur som har bestått av flere ulike showstiler. Han debuterte med sin opprinnelige Deadman-figur i sin debut ved Survivor Series (1990). Ved denne hendelsen var han utkledd som en begravelseagent fra det ville vesten. Deretter, i oktober 1998 framsto han som lederen for «Mørkets ministerium». Siden WrestleMania XX har Undertaker opptrådt som en hybrid utgave av Deadman-figuren med elementer fra tidligere utgaver.
Hans andre personlighet har vært som «The American Bad-Ass» («Den amerikanske tøffing»), en motorsykkelkjører, som han framstilte fra mai 2000 til ut november 2003. Han har også vært knyttet til en rekke særegne bryterkamper. En viktig del av hans figur er hans halvbror Kane, og ble introdusert i 1997. Denne figuren har både hadde feide gående med Undertaker, og samtidig har de tidvis samarbeidet som et lag, da som «Brothers of Destruction» («Ødeleggelsens brødre»)
Undertaker har en ikke overgått prestasjon som ubeseiret ved WrestleMania med en rekord på 21-1 (Han tapte mot Brock Lesnar i WM XXX). Blant andre hyldninger er Calaway verdensmester åtte ganger etter å ha vunnet WWFs mesterskap fire ganger og World Heavyweight Championship tre ganger som The Undertaker, og USWA Unified World Heavyweight Championship som figuren «Master of Pain» («Smertens mester»). Calaway er også den eneste gjenværende fribryter hos WWE som også har opptrådt på den første episoden av dets fjernsynsprogram Raw.
Wrestlemania
Undertaker har vært i gjennom alle år i ubeseiret på WWEs årlige store show, Wrestlemania, unntatt Wrestlemania 30. Her er en liste over de han har slått:
Note